Ръстът на износа леко се забавя - Новини - Insmarket
Начало / Новини / Ръстът на износа леко се забавя
11 Септември 2015 11:30 ИНСМАРКЕТ по статията работи: Insmarket
Последна редакция: 11 септември 2015, 12:00
Износът на България започва леко да се забавя. Това показват данните на Националния статистически институт за седемте месеца от началото на годината
През тях експортът общо - за страните от ЕС и за останалите, расте с 9.4 на сто спрямо година по-рано. За шестте месеца резултатът беше по-добър - тогава се наблюдаваше увеличение с 11 на сто.
През месеците от януари до юли включително от страната са изнесени стоки за общо 26.5 млрд. лв.като само през юли общият износ възлиза на 4.1 млрд. лв. и се увеличава с 2 на сто спрямо същия месец на предходната година.
Вносът за седемте месеца е за 30.2 млрд. лв., или с 5.3% повече спрямо същия период на предходната година. През юли общият внос се увеличава със 7.9% спрямо същия месец на предходната година и възлиза на 4.7 млрд. лeвa.
Общото външнотърговско салдо е отрицателно и е на стойност 3.719 млрд. лв., което е със 760.1 млн. лв. по-малко от салдото за първите седем месеца на 2014 година.
Конкретно износът на България за трети страни през януари-юли се увеличава с 8.3 на сто спрямо година по-рано. Основни търговски партньори на България са Турция, Китай, Сингапур, Сърбия, Руската федерация, САЩ и Македония, които формират 55.4% от износа за трети страни. Само през юли износът се увеличава със 7.1% спрямо същия месец на предходната година и е в размер на 1.5 млрд. лeвa.
Вносът на България от трети страни за първите седем месеца на 2015 г. се увеличава с 0.3% спрямо същия период на 2014 г. и е на стойност 11 млрд. лeвa. Най-голям е стойностният обем на стоките, внесени от Русия, Турция, Китай и Украйна. През юли 2015 г. вносът на България от трети страни се увеличава с 1.4% спрямо същия месец на предходната година и е в размер на 1.7 млрд. лeвa.
износ НСИ статистика